John Fowles

Džonas Foulsas (John Fowles, 1926 m. kovo 31 d. – 2005 m. lapkričio 5 d.) – anglų rašytojas ir eseistas.

Biografija 
Gimė Jungtinėje Karalystėje, Esekso grafystėje, pasiturinčio verslininko šeimoje. Baigė Bedfordo mokyklą, vėliau Edinburgo universitetą. Vėliau Oksforde studijavo vokiečių ir prancūzų kalbas. Po studijų dirbo mokytoju Prancūzijoje ir Graikijoje.

1961 m. publikuotas pirmasis romanas „Kolekcionierius“ susilaukė sėkmės. Tai leido jam mesti mokytojavimą ir atsidėti vien rašymui.

Romane „Kolekcionieriuje“ rašytojas sukuria  psichopato portretą. Psichopatas pagrobia jauną moterį iš paskato, kurį laiko esant meile, o rašytojas šią istoriją pasakoja iš abiejų veikėjų priešingų pozicijų, kol pabaigoje abu pasakojimai susilieja.

Romanas „Magas“ tapo kultine septintojo dešimtmečio knyga.  Romane kuriamas sudėtingas ir nerimą keliantis pasakojimas Graikijoje, analizuojamos dramatiška vyro ir moters meilės istorija, naudojami psichoanalizės elementai.

Romane „Magas“ pasakojama  apie jauną anglą, įsipainiojantį į bauginamas neįprastai galingo vyro dramatines fantazijas Egėjo  jūros saloje, Fowlesas pateikia sąmoningai dviprasmišką pabaigą, palikdamas protagonisto ateitį kaip atvirą mįslę, kurią skaitytojai turi įminti patys.

1968 m. Fowlesas persikėlė gyventi į Laim Rygisą Dorseto grafystėje, kur liko gyventi iki mirties.

Pasakojimo technikos požiūriu  prozininkas yra postmodernistas, Rašytojas kelias pabaigas savo kūriniuose („Prancūzų leitenanto moteris“), sujaukia žanrinius skaitytojo lūkesčius. Apsakymas„Mįslė“ prasideda kaip detektyvas, o baigiasi kaip meilės istorija, romanas „Kolekcionierius“ yra  kriminalinis,  psichologinis romanas. 

Fowlesas kaip  laikomas britų postmoderniosios literatūros atstovu, kūrėju, savitai panaudojusiu esė elementus, susietus su autobiografiniais epizodais.  

Rašytojui būdingos specifinės stiliaus priemonės: humoras, kalbos vaizdingumas, metaforos, aliuzijos, citatos. Vaizdingos kalbos elementai (leksinės ir sintaksinės priemonės) rašytojui  leidžia geriau atskleisti knygų herojų savitumą ir  sąsajas su menais ir ypač rašymu.  

Specifinis sintaksinių priemonių (išvardijimo) vartojimas padeda perteikti mintis apie žmogaus ir gamtos ryšį. Vaizdinga kalba naudojama kaip tam tikras įrankis specifiniams literatūriniams įvaizdžiams kurti britų sociokultūriniame XX amžiaus kontekste.  

Britų rašytojo Johno Fowleso vartojamos stilistinės priemonės yra XX amžiaus emocinės prozos tradicinės struktūros griovimo būdas. 

J.Fowlesas rašė daugiau nei   40 metų. Tarptautinį pripažinimą rašytojas pelnė 1969 metais išleistu romanu "Prancūzų leitenanto moteris". Pagal šį romaną 1981 metais Holivude sukurtas  filmas "Prancūzų leitenanto moteris" , kuriame vaidino aktoriai Meryl Streep ir Jeremy Ironsas.

Bibliografija 
 1963 m. Kolekcionierius (The Collector)
 1964 m. Akuotai (The Aristos; eseistika)
 1965 m. Magas (The Magus; peržiūrėta 1977 m.)
 1969 m. Prancūzų leitenanto moteris (The French Lieutenant's Woman)
 1974 m. Juodmedžio bokštas (The Ebony Tower)
 1977 m. Danielis Martinas (Daniel Martin)
 1979 m. Medis (The Tree)
 1982 m. Mantisa (Mantissa)
 1985 m. Vikšras (A Maggot)
 1998 m. Kirmgraužos – esė ir atsitiktiniai užrašai (Wormholes – Essays and Occasional Writings; eseistika)
 2003 m. Žurnalai – I tomas (The Journals – Volume 1; dienoraščiai)

Nuorodos 
Nausėda, Aurimas,  Medžio tema Johno Fowleso knygoje MEDIS / Aurimas Nausėda. // Acta humanitarica universitatis Saulensis. Šiauliai : VšĮ Šiaulių universiteto leidykla. ISSN 1822-7309. 2011, t. 13 : Medis kultūroje, p. 373-381.

Adminienė, Vilija,  Nausėda, Aurimas,  Peculiar use of expressions related to the tree in John Fowles's autobiographical book "The tree" / Vilija Adminienė, Aurimas Nausėda. // Šiuolaikinės stilistikos kryptys ir problemos : mokslo straipsnių rinkinys. Vilnius : Edukologija, 2013. ISBN 9789955209034. p. 11-19.

Fowles